A patakban lelte halálát a fiatal sofőr
A Gyöngyös patakba hajtott autójával egy 24 éves gyöngyösi férfi. A helyszínen életét vesztette.
Egy autóbusz sofőrje vette észre vasárnap reggel Gyöngyös határában a patakban az oldalán heverő személyautót. Riasztotta a rendőrséget, a Gyöngyösi Rendőrkapitányság helyszíni vizsgálata megállapította, hogy az autót egy 24 éves gyöngyösi férfi vezette, aki a helyszínen életét vesztette - közölte Soltész Bálint, a Heves megyei Rendőr-főkapitányság sajtószóvivője. A baleset körülményeit a rendőrség vizsgálja.
A kocsit a tűzoltók emelték ki a patakmederből, mivel a gyöngyösi egységnek nincs a feladathoz megfelelő eszköze, Miskolcról érkezett egy speciális darus jármű - tudatta Antal Erika megyei katasztrófavédelmi szóvivő.
A mentés idejére a 3-as számú főúton a gyöngyöshalászi elágazónál teljes útzár volt érvényben.